Einde van die pad vir futlose Bulls | Nuus24
Einde van die pad vir futlose Bulls 2012-07-21 11:36
Kaapstad – Die Crusaders het hul plek in die halfeindronde van die Super-reeks bespreek nadat hulle die Bulls Saterdag moeiteloos in Christchurch geklop het.Die eindtelling was 28-13 gewen nadat die Kiwi's rustyd met 16-3 voorgeloop het.Die Crusaders het vanaf die eerste minuut van die kragmeting die afbreekpunte geteiken en veral vir Francois Hougaard onder druk geplaas. Die tuisspan het ook in die skrums oorheers en keer op keer omkeerbesit gewen.Ten spyte van Wynand Olivier se drie laat in die tweede helfte het die Bulls nooit na 'n span gelyk wat wou terugveg nie.Alhoewel hulle meer drieë as die Crusaders aangeteken het, het swak skopwerk die span van Pretoria in die steek gelaat.Die dissipline waarop Frans Ludeke soveel klem gelê het voor die afskop, was ook duidelik afwesig en die spelers hoef net in die spieël te kyk as hulle na redes vir 'n lustelose vertoning soek.Puntemakers:Crusaders:Drie: Zac Guildford Doelskoppe: Dan Carter Strafdoele: Carter (6)Bulls:Drieë: Dewald Potgieter, Wynand Olivier Strafdoele: Morné Steyn (1)Vir die jongste sportnuus volg Nuus24Sport op Twitter. – Nuus24
Lees meer oor: bulls | crusaders VOLGENDE OP NUUS24X